Document ID: /fineweb-2-swissfilter-quality_10-filterrobots/filtered/01773.jsonl.gz/39

Spomíname si na našich drahých
Na tejto stránke s vďakou venujem priestor tým krajanom, ktorí sa nejednému z nás
vryli do pamäti svojou láskou, obetou a či optimistickým prístupom k životu.
Ako šli roky, neraz som si kládol otázku, ako riešiť kontakty na zosnulých drahých
vo svojom adresáre - vymazať ich? - určite nie, veď na koľkých z nich človek rád
spomína, pomodlí sa, teší sa na stretnutie s nimi. A tak nielen v adresáre, ale
i tu, na našom portále, nech zostanú bližšie medzi nami.

Viktor Polóny 8.3.1921 - 4.3.2009
Viktor bol nielen pre mňa jeden z prvých Slovákov, vďaka ktorému som sa začal cítiť vo Švajčiarsku tak trocha "doma".
Koľké nedeľné popoludnia sme trávili čas pri nekonečných debatách o živote, o Bohu, o minulosti a budúcnosti..
A koľkých mladých sme tu spoznali!.. Boli sme jeho "rodina", ako nám s láskou vravieval, dával nám pocit zázemia, neraz smeroval svojimi radami. Vďaka Ti, Viktor!
..celý článok